|  |
| --- |
|  |
| **grb7REPUBLIKA HRVATSKA** |
| PRIMORSKO-GORANSKA ŽUPANIJA |
| URED ŽUPANIJE |

Rijeka, 19. prosinac 2018.

**J A V N I P O Z I V**

**ZA SUFINANCIRANJE PROGRAMA I PROJEKATA**

 **U PODRUČJU BRANITELJA I STRADALNIKA, DEMOKRATSKE POLITIČKE KULTURE, DUHOVNOSTI, HOBISTIČKE DJELATNOSTI, LJUDSKIH PRAVA, MEĐUNARODNE SURADNJE, ZAŠTITE OKOLIŠA I PRIRODE, TE CIVILNE ZAŠTITE U 2019. GODINI**

**I.**

Programom se smatra, u smislu ovog Javnog poziva, skup usko povezanih, kontinuiranih aktivnosti i projekata usmjerenih ispunjenju određenog cilja.

Projektom se smatra, u smislu ovog Javnog poziva, skup aktivnosti kojima je unaprijed utvđeno vrijeme trajanja i u kojem su planirani rashodi i izdaci za ostvarenje određenog cilja.

Projektom se smatra, u smislu ovog Javnog poziva, i kapitalni projekt koji ima za cilj izgradnju novog ili obnovu postojećeg prostora za rad neprofitne organizacije (što uključuje i troškove projektiranja), te nabavka opreme, namještaja i uređaja neophodnih za provedbu programa neprofitne organizacije.

**II.**

Sukladno klasifikaciji djelatnosti udruga prema Pravilniku o sadržaju i načinu vođenja registra udruga Republike Hrvatske i Registra stranih udruga u Republici Hrvatskoj, u postupcima dodjele sredstava za financiranje programa i projekata mogu se javiti udruge i druge neprofitne organizacije iz slijedećih područja djelovanja:

* djelovanja branitelja i stradalnika (branitelji-veterani Domovinskog rata, stradalnici Domovinskog rata, sudionici i stradalnici II. svjetskog rata, ostale djelatnosti iz područja branitelja i stradalnika),
* demokratske političke kulture (volonterstvo, razvoj civilnog društva, razvoj lokalne zajednice),
* duhovnosti (religijsko/vjerničke djelatnosti, duhovne djelatnosti),
* hobističke djelatnosti (filatelističke, kartaške i druge hobističke djelatnosti),
* ljudskih prava (suzbijanje i zaštita od diskriminacije, zaštita prava potrošača, njegovanje zavičajnog identiteta),
* međunarodne suradnje (međunarodna prijateljstva),
* zaštite okoliša i prirode (očuvanje prirode i zaštita okoliša, energetska učinkovitost, zaštita životinja),
* civilne zaštite (dobrovoljno vatrogastvo i ostale djelatnosti iz područja civilne zaštite).

**III.**

Prijavu na Javni poziv mogu podnijeti Prijavitelji upisani u Registar udruga odnosno drugi odgovarajući registar i u Registar neprofitnih organizacija (udruge i njihovi savezi, te druge neprofitne organizacije - zaklade, fundacije, ustanove, umjetničke organizacije, sindikati, komore, udruge poslodavaca i vjerske zajednice), a koje su uredno ispunile obveze iz prethodno sklopljenih ugovora o financiranju iz proračuna Primorsko-goranske županije i drugih javnih izvora.

**IV.**

Javni poziv se ne odnosi na ustanove kojima je osnivač Primorsko-goranska županija, ustanove koje su proračunski korisnici drugih proračuna, ustanove kojima su osnivači fizičke osobe, zatim na turističke zajednice i druge pravne osobe koje su, sukladno propisima koji uređuju poreze, obveznici utvrđivanja i plaćanja poreza na dobit za svoju ukupnu djelatnost.

**V.**

Prijave se mogu poslati za sufinanciranje programa/projekata koji će se provoditi ili započeti provoditi tijekom 2019. godine.

Svaki prijavitelj može na ovaj Javni poziv prijaviti najviše dva programa/projekta, s time da se neće razmatrati prijave za one programe/projekte koje je prijavitelj prijavio na neki drugi javni poziv raspisan od drugog županijskog upravnog odjela.

**VI.**

 Kriteriji za odabir odnosno dodjelu sredstava za program/projekt su slijedeći:

* usmjerenost programa/projekta na neposrednu društvenu korist i stvarnim potrebama u zajednici u kojoj se provodi,
* jasno definiran i realno dostižan cilj programa/projekta,
* jasno definirani korisnici programa/projekta,
* jasno određena vremenska dinamika i mjesto provedbe programa/projekta,
* realan odnos troškova i planiranih aktivnosti programa/projekta,
* kadrovska sposobnost prijavitelja za provedbu programa/projekta,
* osigurano sufinanciranje programa/projekta iz drugih izvora,
* stupanj suradnje i partnerstva s lokalnim vlastima i drugim tijelima i organizacijama civilnog društva tijekom provedbe programa/projekta,
* program/projekt preporuča i/ili financijski podupire grad ili općina na čijem se području provodi,
* kvaliteta dosadašnje suradnje prijavitelja programa/projekta s Županijom.

**VII.**

 Ukupna vrijednost ovog Javnog poziva iznosi 1.130.000,00 kuna.

Raspon sredstava namijenjen financiranju pojedinog programa/projekta je od 2.000,00 kuna do najviše 50.000,00 kuna.

**VIII.**

Prijave se dostavljaju isključivo na propisanim obrascima, koji su zajedno s Uputama za prijavitelje i ostalom natječajnom dokumentacijom, dostupni na mrežnoj stranici Primorsko-goranske županije: [www.pgz.hr](http://www.pgz.hr) ili se mogu preuzeti na recepciji sjedišta Županije, Rijeka, Adamićeva 10.

**IX.**

 Prijave se mogu dostaviti na tri načina:

1. poštom u zatvorenoj omotnici na adresu:

**PRIMORSKO-GORANSKA ŽUPANIJA**

**URED ŽUPANIJE**

 **(Prijava na Javni poziv)**

**Slogin kula 2, 51 000 Rijeka**

ili

1. osobnom dostavom zatvorene omotnice s upisanom adresom iz točke 1. preko pisarnice Primorsko-goranske županije na adresi Slogin kula 2, Rijeka.
2. putem elektronske pošte na adresu: javni.poziv@pgz.hr

Napomena: ukoliko se prijava dostavlja putem elektronske pošte potrebno je skenirati sve ispunjene, potpisane i ovjerene obrasce i potrebne potvrde.

**X.**

Javni poziv je otvoren do 31. siječnja 2019. godine.

**XI.**

 Odluku o dodjeli sredstava za sufinanciranje programa i projekata donosi Župan na prijedlog Povjerenstva za ocjenjivanje prijavljenih programa/projekata i to najkasnije do 15. ožujka 2019. godine.

Odluka o odobravanju i rasporedu financijskih sredstava biti će objavljena na mrežnoj stranici Primorsko-goranske županije.

**XII.**

 Postupak zaprimanja, otvaranja, ocjenjivanja, mjerila i uvjeti za financiranje, tko nema pravo prijave, dostave dodatne dokumentacije, donošenje odluke o dodjeli sredstava i druga pitanja vezana uz ovaj Javni poziv detaljno su opisani u Uputama za prijavitelje na Javni poziv, koje će se zajedno s ostalom natječajnom dokumentacijom nalaziti na mrežnoj stranici Primorsko-goranske županije od dana 19. prosinca 2018. godine.

Sve dodatne informacije mogu se dobiti telefonom na brojeve 351- 620; 351 – 624, odnosno mailom na adrese: branko.skrobonja@pgz.hr i zlatko.mihelec@pgz.hr